Arvestades, et vahepeal olid viletsad ilmad emade paarumiseks ja mune pole üheski kolmest sülemlenud perest, siis suure tõenäosusega on emad olemas aga ei ole veel paarunud või munema hakanud. Võiksid oodata selle nädala lõpuni ja kui siis ka mõnes peres mune ei ole, siis peaksid panema sellesse perre lahtise noore haudmega kärje. Kui sellele tehakse emakupud, siis  tuleb uus ema muretseda või lasta mesilastel ise kasvatada; kui kuppe ei tehta, siis tuleb kõlbmatu ema üles otsida, eemaldada ja uus ema muretseda ( või lasta perel endal kasvatada).